錢玄同

錢玄同，原名錢夏，字德潛，號疑古、中季，係中國嘅語言學家、語文改革活動家、文字音韻學家、教育家同思想家。做過北京師範大學、北京大學嘅教授。錢玄同俾人尊稱為中國「五四新文化運動嘅倡導者」之一。佢曾主張廢除漢字。

底細
錢玄同喺浙江吳興出世。響1906年，佢去到日本，入早稻田大學。佢喺日本拜見章太炎、秋瑾。後經章太炎介紹，佢加入同盟會，喺度隨章太炎學習文學音韻學，結識了好多章門弟子，後來這些人都成为了著名學者，包括黃侃、魯迅、周作人。回國後，1913年去北京，開始咗佢嘅教育職業生涯，做過國立北京高等師範學校同附屬中學嘅國文經學教員、北京師範大學、北京大學嘅教授。佢喺度從事北京師範大學教育20年咁上下。佢講授嘅課程，係音韻學、說文研究、經學史略、周至唐同清代思想概要、先秦古書真偽略說。做過北京師範大學國文系主任。

錢玄同喺教學同學術研究方面嘅貢獻好出名，佢寫嘅《文字學音篇》，係中國高等學校最早嘅音韻學教科書。而家中國嘅許多音韻學家，如羅常培、魏建功、白滌洲、趙蔭棠、王靜如、丁聲樹，或係錢玄同嘅學生，或受過佢嘅教益。出名嘅歷史學家黃現璠，曾經係錢玄同嘅研究生。

1917年，佢喺陳獨秀主辦嘅《新青年》雜誌投稿，倡導文學革命，成為「五四新文化運動嘅揭幕人」之一。佢喺1918-1919年，做過《新青年》雜誌嘅輪流編輯之一。這一時期，佢曾動員魯迅給《新青年》寫文章。魯迅嘅小說《狂人日記》，係錢玄同催促寫出嘅頭一篇作品，而且頭一次用魯迅做筆名。

錢玄同早年積極宣傳漢語改用拼音文字，主張廢除漢字，曾采用國際音標制定漢語拼音字母。佢同趙元任、黎錦熙等數人共同制定過「國語羅馬字拼音法式」。

響1939年1月17日號，錢玄同喺北京病逝。佢個仔錢三強係出名嘅物理學家。

學人評價
章太炎話：「弟子成就者，蘄春黃侃季剛、歸安錢夏季中、海鹽朱希祖逖先。」

郭沫若對錢玄同喺古史研究方面嘅一些觀點非常贊賞，話過：錢玄同嘅「這些見解與鄙見不期而同，但都係先鄙而發。」

出名著述
錢玄同文集

林天宏：《錢玄同:真的猛士》，載《教育》2009年第27期。

浙江人
玄同垣
中國語言學家
中國教育家
前北京大專院校教授
中國學者